El Grup de Dones de Burjassot, solidari amb els qui més ho necessiten
2025-07-24

El Grup de Dones de Burjassot serà solidari, un any més, amb les famílies del municipi que més ho necessiten. Les components de l’entitat burjassotera repartiran caixes amb productes típics d’aquestes dates amb l’objectiu que les famílies que no poden realitzar una gran despesa en Nadal, puguen degustar aquests productes.

L’entitat s’ha reunit en la seua seu, en la Plaça Emilio Castelar, per a, a més d’organitzar el citat repartiment de caixes, felicitar el Nadal a totes les seues components amb un xicotet berenar que elles mateixes han preparat. Una felicitació que han fet extensiva a l’alcalde de Burjassot, Rafa García, i al regidor de Festes, Manuel Pérez Menero, i a la regidora de Serveis Socials, Olga Camps, que també han estat presents en el berenar.